OpenLLM-France/wikimedia huggingface dataset:
# Thomas Kelati

Thomas Kelati (Walla Walla, Washington, Estats Units, 27 de setembre de 1982) és un jugador estatunidenc de bàsquet d'origen eritreu. Té doble nacionalitat polonesa, selecció a la qual representa a nivell internacional. Juga d'escorta.
Kelati es va formar en el Walla Walla High School. Posteriorment va jugar en la NCAA en els Washington State Cougars de la Universitat Estatal de Washington. La temporada 2005- 2006 va jugar en el Dexia Mons-hainaut del Campionat de Bèlgica de Bàsquet, guanyant la Copa de Bèlgica de Bàsquet.
A l'any següent va fitxar pel Turów Zgorzelec de Polònia. Va ser elegit per disputar l'All-star de la Lliga de Polònia de Bàsquet el 2007 i 2008, va ser el millor llançador de triples de la lliga el 2008, i va ser elegit MVP de la Lliga la temporada 2006-07. El 2008 va arribar a l'Unicaja de Málaga, debutant a l'ACB el 4 d'octubre de 2008 contra el Reial Madrid. En finalitzar la temporada 2008-09, el club malagueny no va comptar amb el jugador i aquest va firmar amb l'Olympiacos BC de l'A1 Ethniki de Grècia, però a causa que no va passar el control mèdic es va rescindir l'esmentat contracte. El dia 30 de setembre de 2009 va ser contractat per LA Lakers per formar part de l'equip durant els "training camp", amb la possibilitat de guanyar-se un lloc per disputar la temporada 2009/10. Finalment fou tallat per l'equip de Los Angeles. El 4 de novembre de 2009 arribà a un principi d'acord amb el València Basket Club.

## Clubs

* Washington State Cougars (NCAA): 2001- 2005
* Dexia Mons-Hainaut (BEL): 2005-2006
* Turów Zgorzelec (PLK): 2006-2008
* Unicaja Málaga (ACB): 2008-2009
* València Basket Club (ACB): 2009-2010
* Khimki BK (Lliga russa): 2010-2012
* València Basket Club (ACB): 2012-2013
* Saski Baskonia (ACB): 2013
* CB Murcia (ACB): 2014-2016
* Stelmet Zielona Góra (PLK): 2016-2018

## Referències

* ↑ «Olympiacos signs Thomas Kelati» (en anglès). Euroleague.net. [Consulta: 18 juliol 2009].

## Enllaços externs

* «Kelati, Thomas» (en castellà). ACB.com. Arxivat de l'original el 2010-10-13. [Consulta: 25 desembre 2008].
* «23 Thomas Kelati» (en castellà). Club Unicaja Baloncesto. Arxivat de l'original el 2008-12-17. [Consulta: 25 desembre 2008].
* Jesús Quero. «Thomas Kelati, nuevo escolta de Unicaja» (en castellà). Solobasket, 20-08-2008. [Consulta: 25 desembre 2008].
* «KELATI, THOMAS» (en anglès). Euroleague Basketball. [Consulta: 26 desembre 2008].
# Torre Colomer de Bescaran

Torre Colomer de Bescaran és un monument del municipi de les Valls de Valira (Alt Urgell) declarat bé cultural d'interès nacional.

## Descripció

Colomer en forma de torre que fa, interiorment, 3 X 4 m i té uns murs de 70 cm de gruix. L'aparell dels murs és de pedra del país sense desbastar, excepte a les cantonades. Hi ha restes d'arrebossat. A l'interior hi ha uns sis-cents seixanta nius, disposats en filades regulars. Hi ha una finestra a uns 4 m d'alçada i dos ràfecs amb lloses de pissarra a la part superior de l'edifici que donen la volta sencera.

## Història

Hi ha un testimoni indirecte de l'origen medieval del colomer. El 1497 es redactà un capbreu a Bescaran, en el qual una de les partides, on hi ha el colomer, és anomenada Palomera, denominació que encara perdura avui. Bescaran tingué estrets lligams amb el vescomtat de Castellbó, cosa que explicaria l'existència del Colomer, construcció estretament lligada amb el vescomtat.

## Referències

* «Torre Colomer de Bescaran». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 maig 2012].
# Torre Ciega

La Torre Ciega és un monument sepulcral romà del segle i aC als afores del nucli històric de Cartagena (Espanya). El monument era part d'una gran necròpoli que estava al costat de la via principal d'entrada a la ciutat. És una de les tres torres funeràries romanes millor conservades de la península Ibèrica, amb la Torre dels Escipions a Tarragona i la Torre de Sant Josep a La Vila Joiosa.
Fins a mitjan segle xx era l'únic monument que quedava en peus de l'antiga ciutat romana de Carthago Nova. Es tenen referències escrites d'aquest monument des del segle xvi, ja que apareix descrit en el Discurs de la Ciutat de Cartagena de Francisco Cascales que va arribar fins i tot a esmentar l'existència de restes pitjor conservades de, almenys, altres deu torres sepulcrals similars. Durant els segles segle xvii i segle xviii va ser objecte de la curiositat de diferents escriptors il·lustrats que van visitar la ciutat.
Gràcies als gravats antics se sap per la inscripció que es conservava en una de les seves cares, avui molt deteriorada i il·legible, que el monument estava dedicat a Tit Didi, que va ser procònsol de la Hispània Citerior l'any 94 aC.
El recobriment exterior del monument està realitzat en opus reticulatum: revestiment reticulat fet partir de petites roques ígnies d'andesita de forma piramidal, procedent del proper Cabezo Beaza, que es clavaven en el morter, opus caementicium, encara fresc, aplicat com a arrebossat. Així mateix els angles del cos inferior es troben reforçats per petits blocs de pedra calcària amb una motllura idèntica a la qual culmina el basament.
Fins al segle xviii el monument quedava molt ben conservat, no obstant això, les llegendes de tresors albergats en el seu interior van portar als veïns a perforar el monument, per la qual cosa va arribar en estat molt ruïnós a mitjan segle xx, quan va ser restaurat per Pere Sant Martin.
En les excavacions realitzades a l'entorn del monument s'ha trobat les restes d'una gran necròpoli romana corresponent al període de major esplendor de la ciutat i en la qual han aparegut nombroses artefactes, com ara urnes cineràries i làpides, que es conserven en el Museu Arqueològic Municipal de Cartagena.

## Enllaços externs

* «Torre ciega (Cartagena, Murcia)». Artehistoria. Arxivat de l'original el 2012-03-14. [Consulta: 1r octubre 2014].
* «Torre Ciega». Región de Murcia Digital.
# Todi de Cuba

El todi de Cuba (Todus multicolor) és una espècie d'ocell de la família dels tòdids (Todidae) que habita els boscos de Cuba i la propera Illa de la Juventud.
# Tiranet orellut verdós

El tiranet orellut verdós (Phylloscartes virescens) és un ocell de la família dels tirànids (Tyrannidae).

## Hàbitat i distribució

Habita el bosc de les terres baixes de la Guaiana.

## Referències

* ↑ «Tiranet orellut verdós». Cercaterm. TERMCAT, Centre de Terminologia. Rev. 20/06/2021(català)
# Transmetilació

La transmetilació és una reacció química orgànica d'importància biològica en la qual un grup metil en els àtoms de carboni, oxigen o nitrogen de biomolècules sota l'efecte de catàlisi de la tranmetilasa. Es transfereix el grup metil d'un compost química a un altre. La transmetilació com la metilació és un cas especial de l'alquilació.
Això passa, per exemple, en la síntesi de la creatina, colina o betaïna.
Un altre exemple de tranmetilació és la recuperació de la metionina, que és el proveidor més important de grups metil, a partir de l'homocisteïna. Per tal de sostenir suficients taxes de reacció durant l'estrès metabòlic, aquesta reacció requereix nivell adequats de vitamina B₁₂ i àcid fòlic. El metiltetrahidrofolat aporta grups metil per formar la forma activa metil de la B₁₂ que es requerix per la metilació de l'homocisteïna. Les deficiències de la vitamina B₁₂ o àcid fòlic causa nivells incrementats d'homocisteïna circulant. L'homocisteïna elevada és un factor de risc per les malalties cardiovascularsr i està lligada a la síndrome metabòlica (insensibilitat a la insulina). La transmetilació disminueix de vegades en infants amb autisme.

## Vegeu també

* Metilació
# Toivo Mikael Kivimäki

Toivo Mikael Kivimäki (Tarvasjoki, 5 de juny de 1886 - Hèlsinki, 6 de maig de 1968) va ser un polític i catedràtic finlandès. Kivimäki va ser primer ministre de Finlàndia de 1932 a 1936.
Abans havia estat ministre d'interior i de justícia. Va ser candidat presidencial en les eleccions de 1940. De 1940 a 1944 va ser ambaixador de Finlàndia a Berlín. El 1946 se li va condemnar a presó per haver estat infiltrat en la guerra de continuació.

## Referències

* ↑ http://www.evi.com/q/biography_of_toivo_mikael_kivim%C3%A4ki
# Trithyris

Trithyris és un gènere d'arnes de la família Crambidae.

## Taxonomia

* Trithyris aethiopicalis Ghesquière, 1942
* Trithyris flavifimbria Dognin, 1905
* Trithyris janualis Lederer, 1863

## Referències

* ↑ «GlobIZ search». [Consulta: 30 desembre 2018].
# Tovalló de paper

El tovalló de paper és un producte d'un sol ús elaborat amb fulls de paper absorbent.

## Característiques

Compleix generalment les mateixes funcions que els tovallons convencionals de tela utilitzant-se per netejar-se la boca i les mans durant el menjar. Els tovallons es deixen sobre la taula prop dels plats, o en tovalloners, perquè els comensals se serveixin.
Els tovallons de paper s'empren més com a elements higénics per eixugar superfícies mullades o humides, eixugar les mans mullades, eixugar alguns aliments, etc. Van ser inventats l'any 1907 per l'enginyer Arthur Scott.

## Mides

Actualment existeixen molts fabricants de tovallons de paper per tot el món. Es fabriquen de diverses qualitats, colors i mides. Les principals mides (en cm) són les següents de menor a major:
* 20x20: se sol utilitzar per a còctels i aperitius. També s'utilitza com a posagots per les seves dimensions
* 24x24 és una mida poc utilitzada a Espanya. Altres països com França i Alemanya usen aquest en lloc de la 20x20.
* 30x30 normalment s'utilitza per a àpats no gaire greixosos com dinars i berenars.
* 33x33 aquest tovalló està més indicat per a dinars de migdia
* 40x40 aquesta mida s'utilitza majoritàriament en sopars. És un tovalló gran i sol tenir més diversitat de colors i qualitats que totes les altres.

## Qualitats

Quant a les qualitats, les més utilitzades a Espanya són:
* Cel·lulosa d'1 capa: La més barata i econòmica. En algunes mides no es fabrica i els seus colors són limitats.
* Cel·lulosa de 2 capes: És la més utilitzada per ser absorbent i tenir un cos acceptable.
* Cel·lulosa de 3 capes: Com més sucre, més dolç. Aquesta seria bàsicament la definició. És pràcticament idèntica a la de 2 capes però amb una capa més.
* Doble punt, punta punta, micropunt ...: Hi ha multitud de noms per a aquest tovalló i tots ells fan referència als punts. És així perquè la particularitat d'aquest tovalló és que està tot puntejat i enganxat punt contra punt. Això provoca que es formin petites cel·les d'aire fent el tovalló més esponjós i amb més cos. És una mica més cara que la de 2 capes però la seva aparença és de més qualitat, a més de ser més resistent.
* Tovalló sec/airlaid: Aquest és el tovalló popular de més qualitat. Consisteix en una barreja de cel·lulosa i lli. És un tovalló que aparenta tela tant a la vista com al tacte. És d'un sol ús i sol ser més econòmic que portar els tovallons de roba a la bugaderia.

## Vegeu també

* Paper de cuina
# Vissipnoi

Vissipnoi - Высыпной (rus) - és un poble (un khútor) de l'óblast de Bélgorod, a Rússia. El 2010 tenia 30 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Publi Valeri Faltó

Publi Valeri Faltó (en llatí Publius Valerius Q. F. P. N. Falto) va ser un magistrat romà. Era germà del cònsol Quintus Valerius Q. F. P. N. Falto i ell mateix va ser cònsol el 238 aC juntament amb Tiberi Semproni Grac. Formava part de la gens Valèria, i era de la família dels Faltó.
Els gals bois després d'haver estat en pau per quasi mig segle, van reprendre les hostilitats contra els romans i van formar una lliga amb altres tribus de gals del Po i amb els lígurs. Faltó va ser enviat al nord amb un exèrcit, però va ser derrotat a la primera batalla amb greus pèrdues. El senat romà, en conèixer les notícies de la desfeta, va enviar al pretor Marcus Genucius Cipus en ajut de Faltó, però ell ho va veure com una intromissió i va atacar als bois abans de l'arribada dels reforços i els derrotà.
A la seva tornada a Roma li van ser refusats els honors del triomf, no tant per la seva derrota inicial, sinó per haver lluitat sense esperar al pretor.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 135.
# Olea de Boedo

Olea de Boedo és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 | 2006 |
| 54 | 49 | 44 | 42 | 42 |
# Letònia als Jocs Paralímpics

Letònia als Jocs Paralímpics, va fer el seu debut als Jocs Paralímpics de Barcelona 1992, -després de la seva independència de la Unió Soviètica- amb una delegació de dos atletes (Armands Lizbovskis i Aldis Supulnieks) a pista i camp. Després va enviar a Supulnieks com el seu únic representant als Jocs Paralímpics de l'hivern de 1994, on va competir en esquí de fons. Letònia ha participat en totes les edicions posteriors dels Jocs Paralímpics d'estiu, però no als Jocs de l'hivern de 1998 i 2002, que torna a participar amb una delegació d'un sol home el 2006, abans d'estar absent novament el 2010.
Els letons han guanyat un total de nou medalles paralímpiques: dos d'or, tres de plata i dos de bronze. Totes aquestes medalles van ser guanyades als Jocs d'estiu, i totes en pista i camp.

## Medaller
### Jocs Paralímpics d'estiu

| Event | Or | Plata | Bronze | Total | Ranking |
| Jocs Paralímpics d'estiu de 1992 | 0 | 0 | 0 | 0 | - |
| Jocs Paralímpics d'estiu de 1996 | 0 | 0 | 0 | 0 | - |
| Jocs Paralímpics d'estiu de 2000 | 0 | 0 | 3 | 3 | 63 |
| Jocs Paralímpics d'estiu de 2004 | 1 | 1 | 1 | 3 | 52 |
| Jocs Paralímpics d'estiu de 2008 | 1 | 2 | 0 | 3 | 45 |
| Jocs Paralímpics d'estiu de 2012 | 1 | 1 | 0 | 2 | 47 |

### Jocs Paralímpics de l'hivern

| Event | Or | Plata | Bronze | Total | Ranking |
| Jocs Paralímpics de l'hivern de 1994 | 0 | 0 | 0 | 0 | - |
| Jocs Paralímpics de l'hivern de 2006 | 0 | 0 | 0 | 0 | - |

## Referències

* ↑ «Latvia at the Paralympics» (en anglès). International Paralympic Committee. [Consulta: 24 maig 2015].
* ↑ «Latvia at the Paralympics» (en anglès). International Paralympic Committee. [Consulta: 24 maig 2015].

## Vegeu també

* Letònia als Jocs Olímpics
* Jocs Paralímpics
# Lesió pulmonar associada al respirador

Una lesió pulmonar associada al respirador és una lesió pulmonar aguda que es desenvolupa durant la ventilació mecànica. Es denomina lesió pulmonar induïda pel respirador si es pot demostrar que la ventilació mecànica va causar la lesió pulmonar aguda. En canvi, es parla d'una lesió pulmonar associada al ventilador si no es pot provar la causa. Aquest terme és adequat en la majoria de les situacions, ja que és pràcticament impossible de demostrar el que realment va causar la lesió pulmonar a l'hospital (el respirador o la mateixa malaltia que ha ocasionat el seu ús).
Es considera generalment, basat en models animals i estudis humans, que el volutrauma és l'aspecte més perjudicial de la ventilació mecànica.

## Referències

* ↑ International consensus conferences in intensive care medicine: Ventilator-associated Lung Injury in ARDS. This official conference report was cosponsored by the American Thoracic Society, The European Society of Intensive Care Medicine, and The Societé de Réanimation de Langue Française, and was approved by the ATS Board of Directors, July 1999. Am J Respir Crit Care Med 1999; 160:2118.
* ↑ Attar MA, Donn SM. Mechanisms of ventilator-induced lung injury in premature infants. Semin Neonatol. 2002 Oct;7(5):353-60. PMID: 12464497
* ↑ Rahaman U. Mathematics of Ventilator-induced Lung Injury. Indian J Crit Care Med. 2017 Aug;21(8):521-524. PMID: 28904482
* ↑ Donn, S M «Minimising ventilator induced lung injury in preterm infants». Archives of Disease in Childhood: Fetal and Neonatal Edition, 91, 3, 13-10-2005, pàg. F226–F230. DOI: 10.1136/adc.2005.082271. PMC: 2672704. PMID: 16632652.

## Vegeu també

* Respiració artificial
* Intubació traqueal
* Ventilació mecànica
* Ventilador mecànic
* Mascara clínica
# Les entranyes de la bèstia (pel·lícula de 2003)

Les entranyes de la bèstia (original: Belly of the Beast) és una pel·lícula dirigida per Ching Siu Tung el 2003, i protagonitzada per Vincent Riotta Norman Veeratum, Elidh MacQueen, Chau Siu Tung. Ha estat doblada al català.

## Argument

Jake Hopper ignora que la seva filla Jessica i la seva amiga Sarah han estat segrestades mentre anaven amb les seves motxilles pel sud d'Àsia. Quan un vell amic dels seus dies en el servei secret li porta la cinta sol·licitant el rescat, Hopper sap que ha de prendre cartes en l'assumpte. Com el govern estatunidenc creu que es tracta d'un grup fonamentalista musulmà, Hopper vola a Bangkok per utilitzar els seus vells contactes i intentar protegir la seguretat de les noies. La recerca per esbrinar el que ha passat el condueix al món del xusma sòrdid i delictiu de la màfia tailandesa.
Finalment, amb l'ajuda d'un vell company aconsegueix seguir la pista del grup que suposadament ha agafat Jessica. La seva recerca el porta al cor d'una dura lluita entre un corrupte general tailandès i Abu Karaf, un grup de traficants d'armes. A mesura que Jake va aclarint els diferents nivells de la trama, descobreix que la CIA està sent manipulada i la seva filla és al mig d'això.

## Repartiment

* Steven Seagal: Jack Hopper
* Byron Mann: Sunti
* Tom Wu: General Jantapan
* Sarah Malukul Lane: Jessica Hopper
* Monica Lo: Lulu
* Vincent Riotta: Fitch McQuad

## Referències

* ↑ «Les entranyes de la bèstia». ésAdir. [Consulta: 4 juny 2022].
* ↑ «Belly of the Beast (2003)» (en anglès). [Consulta: 3 desembre 2018].
# Limhamn

Limhamn és, en sentit administratiu, el districte meridional de la Municipalitat de Malmö a Suècia. Anteriorment a 1915, Limhamn va ser (breument) una ciutat independent.
La població de Limhamn-Bunkeflo (incloent els suburbis) és de 31.000 persones, de les quals 7.000 viuen en el suburbis meridionals de Tygelsjö i Bunkeflostrand.

## Història

Les troballes arqueològiques revelen un poble de l'edat de pedra de la Cultura Ertebølle a Limhamn.
S'havia extret pedra calcària de la pedrera Limhamns kalkbrott des del segle xvii o abans. Però només des de 1871 l'extracció es va fer industrialment.

## Paleontologia

L'ocell del Paleocè Scaniornis va ser descrit pels seus ossos fòssils amb una edat de 60 milions d'anys.

## Llibres sobre Limhamn

Ed. Håkansson, Mats: Limhamn:Från stenålder till nutid (Stiftelsen Gerhard Larssons Minne 1994) ISBN 91-630-2747-X

## Enllaços externs

* Limhamn - Kystboplads de Ertebøllekulturen @ Sydsjællands Museum (suec)
* A Swedish-language site about Limhamn (suec)
# Le Bôrg

Le Bôrg, Le Bôrg en arpità, Bourg-Saint-Maurice en francès) és una vila de la Savoia. Des del punt de vista administratiu forma un terme municipal francès del departament de la Savoia, a la regió d'Alvèrnia-Roine-Alps. En aquest municipi s'hi troba l'estació d'esquí de Les Arcs. El terme de Bôrg cobreix gairebé 180 quilòmetres quadrats i es compon del centre de la vila i de moltes localitats i llogarets dependents de la vila. Les estacions d'esquí Arc 1600-Pierre Blanche, Arc 1800, Arc 1950, Arc 2000 i Les Granges són a la localitat.
Entre les localitats del terme de Bôrg hi ha Vulmix, La Rosière (de Bourg-Saint-Maurice), Hauteville-Gondon, Les Échines, Les Chapieux, La Ville des Glaciers, Bonneval, Courbaton, etc.
# Le Hézo

Le Hézo (en bretó Hezoù) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 660 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 241 | 250 | 277 | 332 | 408 | 550 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Josiane Boyce | UMP |
# Lagos del Norte

Lagos del Norte és una entitat de població del departament de Rivera, al nord-est de l'Uruguai. Es troba al sector 9è del departament i limita amb el Brasil. Al nord-oest limita amb la ciutat de Rivera i el suburbi de La Pedrera.

## Població

Segons les dades del cens de 2004, Lagos del Norte tenia una població aproximada de 178 habitants.
| Any | Població |
| 1963 | 70 |
| 1975 | 12 |
| 1985 | 3 |
| 1996 | 81 |
| 2004 | 178 |
| 2011 | 291 |
Font: Institut Nacional d'Estadística de l'Uruguai

## Referències

* ↑ «Cens de 2004 del Departament de Rivera» (XLS) (en castellà). INE, 2004. [Consulta: 4 desembre 2011].
* ↑ «Estadístiques 1963–1996 / L» (DOC) (en castellà). Institut Nacional d'Estadística de l'Uruguai (INE), 2004. Arxivat de l'original el 2012-05-18. [Consulta: 4 desembre 2011].

## Enllaços externs

* Mapa de l'INE de Lagos del Norte (castellà)
# Lee Jae-kyoo

Lee Jae-kyoo (nascut el 7 d'octubre de 1970) és un director de cinema i televisió de Corea del Sud. Lee va dirigir la sèrie de televisió Damo (2003), Fashion 70's (2005), Betoben Baireoseu (2008), Deoking Tuhacheu (2012) i Jigeum Uri Hakgyoneun (2022), així com les pel·lícules Inpeullueonseu (2010) i Yeongnin (2014).

## Filmografia
### Televisió
#### com a assistent

* See and See Again (MBC, 1998–1999)
* Kuk-hee (MBC, 1999)
* Ajumma (MBC, 2000–2001)

#### com director

* Damo (MBC, 2003)
* Fashion 70's (SBS, 2005)
* Betoben Baireoseu (MBC, 2008)
* Deoking Tuhacheu (MBC, 2012)
* Jigeum Uri Hakgyoneun (Netflix, 2022)

#### com a productor

* Teuraep (OCN, 2019)

### Cinema
#### Com a director

* The Night Before the Strike (1990)
* Inpeullueonseu (2010)
* Yeongnin (2014)
* Wanbyeokan Tain (2018)

## Premis

* 2004 Baeksang Arts Awards: Millor nou director (TV) (Damo)
* 2008 MBC Drama Awards: Special Award in TV, Director (Betoben Baireoseu)

## Notes

* ↑ Atribuït a múltiples referències:

## Referències

* ↑ «LEE Jae-kyoo». Korean Film Biz Zone. [Consulta: 13 juliol 2015].
* ↑ «The Night Before Strike (1990)». Koreanfilm.org. Arxivat de l'original el 2016-03-03. [Consulta: 13 juliol 2015].
* ↑ «"Success power" Return of star directors (PDs)». Hancinema, 17-04-2008. [Consulta: 13 juliol 2015].
* ↑ Hong, Lucia. «Lee Byung-hun to star in online movie Influence». 10Asia, 20-01-2010. [Consulta: 13 juliol 2015].
* ↑ «Kim Myeong-min vs. Lee Byung-hun: Beethoven Virus Director Lee Jae-gyoo compares KMM and LBH». Hancinema, 10-02-2010. [Consulta: 13 juliol 2015].
* ↑ «Online Mystery Movie 'The Influence' Debuts». Korean Film Biz Zone, 12-03-2010. [Consulta: 13 juliol 2015].
* ↑ «Ha Ji-won and Lee Seung-gi to star in The King». Hancinema, 19-01-2012. [Consulta: 13 juliol 2015].
* ↑ «Director Lee Jae-gyoo, "I was intrigued"». Hancinema, 31-03-2014. [Consulta: 13 juliol 2015].
* ↑ Sunwoo, Carla. «Fatal Encounter deathly boring». Korea JoongAng Daily, 25-04-2014. [Consulta: 13 juliol 2015].
* ↑ «The Fatal Encounter attitude towards mass media». Hancinema, 27-04-2014. [Consulta: 13 juliol 2015].
* ↑ Lee, Claire. «Fatal Encounter fails to be memorable». The Korea Herald, 27-04-2014. [Consulta: 13 juliol 2015].
* ↑ Lee, Claire. «Fatal Encounter draws 3m viewers». The Korea Herald, 11-05-2014. [Consulta: 13 juliol 2015].
* ↑ «Lee Yoo-ri appointed as part-time professor, what lessons will she teach?». Hancinema, 05-02-2015. [Consulta: 13 juliol 2015].
* ↑ Netflix introduces new original series All of Us Are Dead based on popular Korean webtoon. Netflix Media Center. Netflix.
* ↑ Robinson, Jacob. «Zombie K-Drama 'All of Us Are Dead' Coming to Netflix in de gener de 2022». What's on Netflix, 25-09-2021. [Consulta: 26 setembre 2021].

## Enllaços externs

* Lee Jae-kyoo al Korean Movie Database